pythainlp/thaigov-v2-corpus-22032023 huggingface dataset:
วันศุกร์ที่ 1 ตุลาคม 2564
กระทรวงยุติธรรมจับมือกรมประชาสัมพันธ์ ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชน
กระทรวงยุติธรรมจับมือกรมประชาสัมพันธ์ ร่วมเผยเเพร่สื่อส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชน
เมื่อวันพฤหัสบดีที่ ๓๐ กันยายน ๒๕๖๔ เวลา ๑๓.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม พร้อมด้วยนางสาวเอมอร เสียงใหญ่ ผู้ตรวจราชการกระทรวงยุติธรรม เข้าหารือพลโทสรรเสริญ เเก้วกำเนิด อธิบดีกรมประชาสัมพันธ์ เพื่อร่วมหาเเนวทางเผยแพร่ประชาสัมพันธ์สื่อส่งเสริมความรู้ความเข้าใจร่างพระราชบัญญัติป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ไปสู่ประชาชนผ่านช่องทางสื่อต่าง ๆ ภายใต้การกำกับดูเเลของกรมประชาสัมพันธ์ เพื่อให้ประชาชนและหน่วยงานภาครัฐเกิดความรู้ความเข้าใจร่างพระราชบัญญัติป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ได้อย่างถูกต้องและครบถ้วน สร้างความตระหนักรู้และความตื่นตัวต่อปัญหาการกระทำผิดซ้ำที่มีผลกระทบต่อประชาชน อีกทั้งส่งเสริมให้ประชาชนได้เข้าใจภัยอันตรายใกล้ตัวและรับรู้แนวทางการอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
ทั้งนี้ กรมประชาสัมพันธ์จะสนับสนุน การเผยเเพร่สื่อประชาสัมพันธ์ดังกล่าว อาทิ อินโฟกราฟิก สปอตวิทยุ หรือคลิปวิดิโอผ่านช่องทางต่าง ๆ เเล้ว ยังพร้อมจัดทำสกู๊ปข่าวประชาสัมพันธ์เพื่อเสริมสร้างความเข้าใจให้กับประชาชนเพิ่มเติมอีกทางหนึ่งให้เเก่ประชาชนด้วย
วันศุกร์ที่ 27 สิงหาคม 2564
กสร. ร่วมมือ ILO เสริมองค์ความรู้ให้พนักงานตรวจแรงงาน แก้ไขปัญหาแรงงานข้ามชาติหญิงถูกละเมิดและคุกคาม
กรมสวัสดิการและคุ้มครองแรงงานร่วมมือ ILO มุ่งเสริมสร้างศักยภาพพนักงานตรวจแรงงาน ให้มีความรู้ ความสามารถ พร้อมรับมือกับอาชญากรรมในรูปแบบใหม่ พุ่งเป้าแก้ไขปัญหาแรงงานหญิงข้ามชาติ แรงงานทำงานที่บ้าน และแรงงานบังคับ ให้มีคุณภาพชีวิตที่ดี
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.)กล่าวในฐานะโฆษกกรมและประธานเปิดการอบรมพนักงานตรวจแรงงาน จัดโดยความร่วมมือระหว่างองค์การแรงงานระหว่างประเทศ (ILO) กับกรมสวัสดิการและคุ้มครองแรงงาน โดยให้ความสำคัญแก่แรงงานข้ามชาติหญิง ลูกจ้างทำงานบ้าน แรงงานบังคับ และความรุนแรงและการคุกคามว่า ประเทศไทยเป็นประเทศหนึ่งที่ต้องพึ่งพาแรงงานข้ามชาติ ซึ่งต้องยอมรับว่าแรงงานข้ามชาติมีความสำคัญต่อภาคอุตสาหกรรม และการพัฒนาประเทศไทยเป็นอย่างยิ่ง เนื่องจากแรงงานในประเทศมีจำนวนไม่เพียงพอ จึงมีความต้องการแรงงานข้ามชาติมากขึ้น ในขณะที่ระบบการนำเข้าแรงงานข้ามชาติไม่สามารถตอบสนองผู้ประกอบการได้ทันท่วงที ก่อให้เกิดปัญหาการลักลอบเข้าเมืองของแรงงานข้ามชาติ การค้ามนุษย์ และการบังคับใช้แรงงาน โดยปัญหาดังกล่าวมีความเกี่ยวข้องและเชื่อมโยงกันเพราะคนกลุ่มนี้มีความเสี่ยงสูงที่จะถูกแสวงหาประโยชน์ โดยเฉพาะกลุ่มแรงงานข้ามชาติหญิง ถือเป็นกลุ่มเปราะบางซึ่งเสี่ยงต่อการถูกละเมิด ถูกกระทำรุนแรง ถูกคุกคาม และเลือกปฏิบัติในการทำงาน กระทรวงแรงงาน ภายใต้การนำของนายสุชาติ ชมกลิ่น รัฐมนตรีว่าการกระทรวงแรงงานมีเป้าหมายในการขจัดปัญหาการค้ามนุษย์ให้หมดไปจากประเทศไทยได้มอบหมายให้กรมสวัสดิการและคุ้มครองแรงงานทำหน้าที่ในการคุ้มครองแรงงานข้ามชาติอย่างเท่าเทียมกันโดยไม่เลือกปฏิบัติ เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชนและหลักมนุษยธรรม ด้วยการพัฒนาศักยภาพพนักงานตรวจแรงงาน ให้มีความรู้ ความสามารถ มีความพร้อมรับมือกับอาชญากรรมในรูปแบบใหม่ อาทิ ปัญหาการปฏิบัติต่อแรงงานหญิงข้ามชาติ การค้ามนุษย์ และการบังคับใช้แรงงานที่มีความซับซ้อนมากยิ่งขึ้น เพื่อเพิ่มสมรรถนะให้พนักงานตรวจแรงงานในฐานะเป็นผู้บังคับใช้กฎหมายให้สามารถปฏิบัติงานได้อย่างมีประสิทธิภาพยิ่งขึ้น
โฆษก กสร.กล่าวเพิ่มเติมว่า การจัดอบรมในครั้งนี้ กรมได้ดำเนินการจัดฝึกอบรมในรูปแบบออนไลน์ ซึ่งเป็นพนักงานตรวจแรงงานจากส่วนกลางและส่วนภูมิภาค ทั้งหมด 5 รุ่น รุ่นละ 50 คน รวมจำนวน 250 คน โดยมุ่งหวังพัฒนากระบวนการทำงานของพนักงานตรวจแรงงาน เพื่อขจัดปัญหาการค้ามนุษย์ในทุกมิติ และส่งผลให้แรงงานข้ามชาติได้รับการคุ้มครองจากความรุนแรง การคุกคาม มีคุณภาพชีวิตที่ดี ไม่ตกเป็นผู้เสียหายจากการค้ามนุษย์และการบังคับใช้แรงงานต่อไป
วันอังคารที่ 18 มกราคม 2565
เลขาธิการ คปภ. เปิดเผยทำประกันภัยโควิดแบบ “เจอ จ่าย จบ” 2 ฉบับ แต่ยืนยันไม่ขอรับค่าสินไหมทดแทน
ตามที่ได้มีการแจ้งข่าวการติดโควิดของเลขาธิการ คปภ. ออกไปแล้วนั้น มีสื่อมวลชนให้ความสนใจและสอบถามเข้ามาเป็นจำนวนมากว่า ตนได้ทำประกันภัยโควิดไว้หรือไม่ จึงขอชี้แจงว่าได้ทำประกันภัยดังกล่าวไว้ โดยภรรยาตนซื้อประกันภัยโควิดแบบเจอ จ่าย จบ
ดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามที่ได้มีการแจ้งข่าวการติดโควิดของตนออกไปแล้วนั้น ปรากฏว่า มีสื่อมวลชนให้ความสนใจและสอบถามเข้ามาเป็นจำนวนมากว่า ตนได้ทำประกันภัยโควิดไว้หรือไม่ จึงขอชี้แจงว่าได้ทำประกันภัยดังกล่าวไว้ โดยภรรยาตนซื้อประกันภัยโควิดแบบเจอ จ่าย จบ ไว้กับบริษัท กรุงเทพประกันภัย จำกัด (มหาชน) และบริษัท วิริยะประกันภัย จำกัด (มหาชน) ให้ตนทางออนไลน์ เพราะซื้อได้ง่าย และสะดวก โดยซื้อตั้งแต่ปี 2563 แล้ว เหตุที่ภรรยาซื้อจากสองบริษัทนี้เพราะปกติได้ทำประกันภัยรถยนต์กับบริษัทนี้อยู่แล้ว ต่อมาเมื่อครบกำหนด บริษัทก็ส่งข้อความมาเตือนว่าจะต่อประกันภัยหรือไม่ ภรรยาของตนได้ต่อประกันภัยไป โดยขณะที่ทำประกันภัย ตนคิดว่าคงไม่ติดโควิดเพราะระมัดระวังตัวเป็นอย่างดี แต่ซื้อประกันภัยไว้เพื่อบริหารความเสี่ยง
“ตอนซื้อภรรยาผมไม่ทราบว่ามีข้อความให้บริษัทบอกเลิกสัญญาได้ ซึ่งคนทั่วไป ผมเชื่อว่าก็คงไม่ทราบเช่นกัน ภรรยาเอากรมธรรม์ประกันภัยที่บริษัทส่งมาให้ทางออนไลน์ให้ผมดูภายหลัง ปรากฏว่าข้อความที่เป็นเงื่อนไข ของกรมธรรม์ประกันภัยนั้นมีครับ แต่ถ้าอยากทราบต้องคลิกเข้าไปอ่าน ซึ่งคนส่วนใหญ่จะไม่คลิกเข้าไปดูครับ”
เนื่องจากการใช้สิทธิเคลมประกันภัยเป็นสิทธิส่วนตัวของผม ผมพิจารณาด้วยความรอบคอบแล้ว ขอประกาศให้ทราบทั่วกันถึงการยืนยันของผมว่า ผมจะไม่เคลมประกันภัยโควิดแบบเจอ จ่าย จบ ที่ภรรยาผมซื้อให้จากสองบริษัทดังกล่าว ด้วยเหตุผลดังนี้
1. เวลานี้ผมยังมีสวัสดิการและเงินเดือนพอที่จะดูแลค่ารักษาพยาบาลได้ เพื่อบริษัทประกันภัยจะได้เอาเงินประกันภัยเจอ จ่าย จบ ไปจ่ายให้ผู้เอาประกันภัยคนอื่นที่เขาเดือดร้อน
2. เพื่อแสดงถึงความบริสุทธิ์ใจของผม และไม่ให้เกิดประเด็นที่อาจจะไปอ้างว่าที่ผมต่อสู้เรื่องไม่ให้เลิกประกันภัยเจอ จ่าย จบ เพราะผมต้องการจะป่วยเป็นโควิด แล้วเคลมประกันภัยเพื่อประโยชน์ส่วนตัว ทั้งๆ ที่ไม่เป็นความจริงเลย จะได้เป็นการยืนยันด้วยว่าที่ผมต่อสู้อยู่ในขณะนี้เป็นการต่อสู้เพื่อผู้เอาประกันภัยที่เขาเดือดร้อน และเพื่อไม่ให้ความเชื่อมั่นของระบบประกันภัยไทยถูกทำลาย
ส่วนเรื่องเชิญ 14 บริษัทประกันภัยมาหารือเพื่อยืนยันการคุ้มครองและหาทางออกร่วมกันจะเดินหน้าต่อไป ไม่เลื่อนออกไปอย่างแน่นอน เพราะได้มอบหมายทีมงานไว้แล้ว จึงขอให้มั่นใจว่า สำนักงาน คปภ. จะทำหน้าที่ของหน่วยงานกำกับฯอย่างดีที่สุดเพื่อให้เป็นที่พึ่งด้านประกันภัยของประชาชนได้อย่างแท้จริง
วันศุกร์ที่ 24 มิถุนายน 2565
สธ.เผยผลบริการ “หมอพร้อมแชทบอท” 5 เดือน ให้ข้อมูลประชาชนกว่า 4.7 ล้านคน รวม 13.6 ล้านข้อความ
กระทรวงสาธารณสุขเผยผลการให้บริการ “หมอพร้อมแชทบอท” ระยะ 5 เดือน มีผู้เข้าใช้งานมากถึง 4.7 ล้านคน ให้ข้อมูล-ตอบข้อสงสัย มากกว่า 13.6 ล้านข้อความ เฉลี่ย 9.3 หมื่นข้อความต่อวัน พบสนใจข้อมูลเรื่องการฉีดวัคซีนมากที่สุด ตามด้วยใบรับรองการฉีดวัคซีน
กระทรวงสาธารณสุขเผยผลการให้บริการ “หมอพร้อมแชทบอท” ระยะ5เดือน มีผู้เข้าใช้งานมากถึง4.7ล้านคน ให้ข้อมูล-ตอบข้อสงสัย มากกว่า13.6ล้านข้อความ เฉลี่ย9.3หมื่นข้อความต่อวัน พบสนใจข้อมูลเรื่องการฉีดวัคซีนมากที่สุด ตามด้วยใบรับรองการฉีดวัคซีน ระบุใช้ระบบAIประมวลผล มีความแม่นยำตอบสนองข้อมูลถึง90%
วันนี้ (25มิถุนายน2565)นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข กล่าวถึงผลการให้บริการข้อมูลประชาชนของ “หมอพร้อมแชทบอท” ว่า กระทรวงสาธารณสุข ร่วมกับ บริษัท ไมโครซอฟท์ (ประเทศไทย) จำกัด และบริษัท อินเทอร์เน็ตประเทศไทย จำกัด (มหาชน) พัฒนา “หมอพร้อมแชทบอท” เพื่อเป็นช่องทางให้บริการข้อมูลแก่ประชาชนเกี่ยวกับวัคซีนโควิด19ข้อมูลการตรวจโควิด ข้อมูลการดูแลตนเองเมื่อติดเชื้อ แบบประเมินความเสี่ยงสำหรับผู้ติดเชื้อโควิด ข้อมูลการใช้งานเอกสารรับรองEU Digital COVID Certificate(EU DCC)สำหรับการเดินทางระหว่างประเทศ รวมไปถึงข้อมูลเกี่ยวกับการให้บริการและการใช้งานระบบหมอพร้อมเปิดให้บริการผ่าน3ช่องทาง ได้แก่ หมอพร้อมLINE OA,หมอพร้อมแอปพลิเคชัน และเพจเฟซบุ๊กหมอพร้อมของกระทรวงสาธารณสุข ทำงานด้วยระบบAIที่สามารถประมวลคำถามของประชาชนและตอบกลับได้ทันที มีความแม่นยำ90%ช่วยตอบสนองความต้องการข้อมูลของประชาชนได้รวดเร็วและสะดวกมากยิ่งขึ้น
นายแพทย์โสภณกล่าวว่า หมอพร้อมแชทบอทเริ่มให้บริการตั้งแต่วันที่26มกราคม2565ถึงปัจจุบันมีจำนวนการสนทนาแล้ว13.6ล้านข้อความ เฉลี่ย93,000ข้อความต่อวัน โดยมีผู้ใช้งานฟังก์ชันหมอพร้อมแชทบอทแล้ว4.7ล้านคน ประเด็นที่ถูกถามและให้ความสนใจมากที่สุด คือ ข้อมูลการฉีดวัคซีนโควิด ใบรับรองการฉีดวัคซีน การประเมินความเสี่ยงสำหรับผู้ติดเชื้อ และข้อมูลคำแนะนำสำหรับผู้ติดเชื้อโควิด โดยใช้ช่องทางLINEOAมากที่สุด76%
“จากผลการให้บริการของหมอพร้อมแชทบอท ถือว่าได้รับความสนใจจากประชาชนอย่างมาก ในการช่วยเหลือตอบข้อสงสัยหรือให้ข้อมูลแก่ประชาชนเกี่ยวกับโควิดในเรื่องต่างๆ และมีความแม่นยำสูงในการให้ข้อมูลที่ตรงกับความต้องการมากถึง90%โดยกระทรวงสาธารณสุขจะพัฒนาระบบหมอพร้อมแชทบอทให้มีประสิทธิภาพมากยิ่งขึ้นต่อไป เพื่อรองรับการเป็นDigital Health Platformของประเทศไทยต่อไปในอนาคต” นพ.โสภณกล่าว
******************************************** 24 มิถุนายน 2565
วันอังคารที่ 17 สิงหาคม 2564
ครม.เห็นชอบกำหนด “วันที่ 5 ธันวาคมของทุกปี เป็นวันอาสาสมัครสากล” มุ่งขับเคลื่อนกิจกรรมอาสาสมัครไทยสู่สากล
ครม.เห็นชอบกำหนด “วันที่ 5 ธันวาคมของทุกปี เป็นวันอาสาสมัครสากล” มุ่งขับเคลื่อนกิจกรรมอาสาสมัครไทยสู่สากล
วันนี้ 17 สิงหาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 17 สิงหาคม 2564 ว่า ครม. เห็นชอบกำหนดให้มีการจัดงานวันอาสาสมัครสากล (International Volunteer Day: IVD) ตามมติสหประชาชาติ ในวันที่ 5 ธันวาคมเป็นประจำทุกปี เพื่อให้การขับเคลื่อนกิจกรรมด้านอาสาสมัครของไทยเผยแพร่สู่ระดับสากลและเป็นการยกระดับสู่การบรรลุเป้าหมายที่ยั่งยืน (SDGs) โดยกำหนดช่วงระยะเวลาการจัดกิจกรรมระหว่างวันที่ 21 ตุลาคม (วันอาสาสมัครไทย) ถึงวันที่ 5 ธันวาคม (วันอาสาสมัครสากล) ของทุกปี นอกจากนี้ ที่ประชุมได้มอบหมายให้กระทรวงการพัฒนาสังคมและความมั่นคงของมนุษย์เป็นผู้รับผิดชอบหลัก และกระทรวงการต่างประเทศ ร่วมรับผิดชอบในส่วนของการสนับสนุนและประสานงานในการจัดกิจกรรมต่างๆ เนื่องในโอกาสวันอาสาสมัครสากล
ความเป็นมาของ “วันอาสาสมัครสากล” ถูกกำหนดขึ้นจากมติขององค์การสหประชาชาติ (United Nations: UN) เมื่อวันที่ 17 ธันวาคม 2528 ได้ประกาศให้วันที่ 5 ธันวาคมของทุกปี เป็นวันอาสาสมัครสากล และเชิญชวนประเทศต่างๆ จัดกิจกรรมเนื่องในโอกาสดังกล่าว ซึ่งที่ผ่านมารัฐบาลไทยให้ความสำคัญกับงานอาสาสมัคร โดยคณะรัฐมนตรีเคยมีมติ เมื่อ 19 ธันวาคม 2543 กำหนดให้ “วันที่ 21 ตุลาคมของทุกปี เป็นวันอาสาสมัครไทย” เพื่อส่งเสริมการจัดกิจกรรมต่างๆ เกี่ยวกับอาสาสมัคร สำหรับการจัดกิจกรรมวันอาสาสมัครสากลในไทย ทางกระทรวงการพัฒนาสังคมและความมั่นคงของมนุษย์ได้ร่วมกับกระทรวงการต่างประเทศ และโครงการอาสาสมัครแห่งสหประชาชาติ (United Nations Volunteer: UNV) ได้จัดงานวันอาสาสมัครสากลของประเทศไทยขึ้นเป็นครั้งแรกอย่างไม่เป็นทางการ เมื่อวันที่ 29 พฤศจิกายน 2561 ณ ศูนย์ประชุมสหประชาชาติกรุงเทพมหานคร และจัดกิจกรรมตามหัวข้อที่องค์การสหประชาชาติกำหนดไว้ในแต่ละปี
วันเสาร์ที่ 27 พฤศจิกายน 2564
รมว.สุชาติ ลุยชลบุรี พบปะลูกจ้างกลุ่มยานยนต์ พลังขับเคลื่อนภาคส่งออกทำรายได้เข้าประเทศ
รมว.สุชาติ ลุยชลบุรี พบปะลูกจ้างกลุ่มยานยนต์ พลังขับเคลื่อนภาคส่งออกทำรายได้เข้าประเทศ
เมื่อวันที่27พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานเป็นประธานกล่าวเปิดการประชุมใหญ่สามัญประจำปีครั้งที่14/2564สภาองค์การลูกจ้างแรงงานยานยนต์แห่งประเทศไทยณโรงแรมNovotel Marina Srirachaอำเภอศรีราชาจังหวัดชลบุรีโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงาน
นายสุทธิสุโกศลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายมานิตย์พรหมการีย์กุลประธานสภาองค์การลูกจ้างแรงงานยานยนต์แห่งประเทศไทยนายธวัชชัยศรีทองรองผู้ว่าราชการจังหวัดชลบุรีพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
โดยนายสุชาติกล่าวว่ากระทรวงแรงงานให้ความสำคัญกับคุณภาพชีวิตของพี่น้องผู้ใช้แรงงานเพราะพี่น้องผู้ใช้แรงงานถือได้ว่าเป็นฟันเฟืองที่มีส่วนสำคัญในการผลักดันให้เศรษฐกิจของประเทศมีความเจริญก้าวหน้าและมั่นคงในช่วงสถานการณ์การแพร่ระบาดของโควิด-19กระทรวงแรงงานได้ดำเนินการช่วยเหลือเยียวยาในหลายด้านอาทิโครงการFactory SandboxการตรวจคัดกรองเชิงรุกRT-PCR 100%ภายใต้โครงการ“แรงงาน...เราสู้ด้วยกัน”การตั้งศูนย์ฉีดวัคซีนเพื่อผู้ประกันตนมาตรา33มาตรการเยียวยาผู้ประกันตนผ่านโครงการม33เรารักกันการเยียวยาผู้ประกันตนมาตรา33, 39และ40ในพื้นที่29จังหวัดการลดเงินสมทบและเพิ่มสิทธิประโยชน์กรณีว่างงานเป็นต้น
นายสุชาติกล่าวต่อว่าขอบคุณสภาองค์การลูกจ้างแรงงานยานยนต์แห่งประเทศไทยที่ร่วมเป็นส่วนหนึ่งในการร่วมขับเคลื่อนการพัฒนาประเทศจากสถานการณ์การแพร่ระบาดของโรคโควิด– 19ที่ยังคงอยู่เรายังคงต้องร่วมกันผนึกกำลังทั้งภาครัฐและภาคเอกชน
ทั้งนี้สภาองค์การลูกจ้างแรงงานยานยนต์แห่งประเทศไทยเกิดจากการรวมตัวขององค์กรแรงงานจำนวนหลายแห่งและมีสมาชิกเป็นจำนวนมากจัดตั้งเมื่อวันที่13กรกฎาคม2550สมาชิกส่วนใหญ่เป็นลูกจ้างในสถานประกอบการประเภทอุตสาหกรรมยานยนต์ผลิตและจำหน่ายชิ้นส่วนรถยนต์ตั้งอยู่ในจังหวัดสมุทรปราการชลบุรีและกรุงเทพฯจำนวน96สหภาพแรงงาน67,917คน
+++++++++++++++++++
กองเผยแพร่และประชาสัมพันธ์
27พฤศจิกายน2564
วันอาทิตย์ที่ 28 พฤศจิกายน 2564
บขส. ปรับรถร่วมฯ ขายตั๋วเกินราคา 5,000 บาท พร้อมเพิ่มโทษพักใช้รถอีก 15 วัน
...
ตามที่มีผู้โดยสารร้องเรียน ประเด็น "VIP ทิพย์ จองตั๋วรถร่วมฯ 32 ที่นั่ง ปรากฎว่าได้นั่งรถ ที่ไม่ใช่แบบที่ระบุไว้ ทั้งที่มีการจองตั๋วจ่ายเงินเรียบร้อย"
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม ขอแจ้งว่า บขส. ในฐานะผู้กำกับดูแลการให้บริการของรถร่วมเอกชน ได้รับทราบเรื่องร้องเรียนดังกล่าว และได้มอบหมายนางวราภรณ์ ชัยฤกษ์ รองกรรมการผู้จัดการใหญ่ ฝ่ายบริหารการเดินรถ บขส. ดำเนินการตรวจสอบข้อเท็จจริงทันที
พบว่า รถร่วมฯ คันดังกล่าว เป็นของ บริษัท ไทยศรีราม และได้กระทำผิดจริง ฐานจำหน่ายตั๋วเกินราคา จึงได้ดำเนินการตามระเบียบของบริษัทฯ โดยปรับเป็นเงิน 5,000 บาท และให้เพิ่มโทษหยุดพักรถ โดยห้ามนำรถมาวิ่ง เป็นเวลา 15 วัน
ทั้งนี้ กระทรวงคมนาคม และ บขส. ขออภัยต่อเหตุการณ์ที่เกิดขึ้น และได้กำชับไปยังผู้ประกอบการรถร่วมฯ ให้ปฏิบัติตามกฏระเบียบฯ อย่างเคร่งครัด เพื่อประโยชน์สูงสุดของผู้ใช้บริการ
สอบถามข้อมูลการเดินทางและร้องเรียนบริการได้ที่ call center 1490 เรียก บขส.
วันพฤหัสบดีที่ 23 ธันวาคม 2564
ดีอีเอส เผยข่าวปลอมชุดตรวจ ATK แบบอม เป็นผลิตภัณฑ์ที่ได้รับอนุญาตจาก อย. แล้ว
ดีอีเอส เผยข่าวปลอมชุดตรวจ ATK แบบอม เป็นผลิตภัณฑ์ที่ได้รับอนุญาตจาก อย. แล้ว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการโฆษณาชวนเชื่อเรื่องชุดตรวจATKแบบอมเป็นผลิตภัณฑ์ที่ได้รับอนุญาตจากอย.แล้วทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยสำนักงานคณะกรรมการอาหารและยากระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีแนะนำโฆษณาขายชุดตรวจโควิด-19โดยระบุว่าชุดตรวจATKแบบอมเป็นผลิตภัณฑ์ที่ได้รับอนุญาตจากอย.แล้วทางสำนักงานคณะกรรมการอาหารและยาได้ชี้แจงว่าปัจจุบันอย.ขึ้นทะเบียนชุดตรวจATKแบบตรวจจากโพรงจมูกและตรวจจากน้ำลายโดยรูปแบบการเก็บขึ้นอยู่กับรูปแบบการใช้งานแต่ละยี่ห้อแต่ยังไม่มีการขึ้นทะเบียนชุดตรวจATKที่เก็บตัวอย่างจากน้ำลายโดยใช้การอม
เนื่องจากยังไม่มีข้อมูลความปลอดภัยในด้านต่างๆเช่นการเกิดพิษเมื่อใช้ติดต่อกันหลายครั้งหรือการยืนยันว่าจะไม่มีสารเคมีอันตรายที่อยู่บนแถบตรวจไหลกลับสู่ปากขณะอมหรือการรับรองการใช้ในเด็กอายุต่ำกว่า12ปีหากกัดจนชุดตรวจเกิดความเสียหายจะไม่มีสารเคมีอันตรายรั่วซึมออกมาขอให้ประชาชนเลือกใช้ชุดตรวจATKที่ได้รับการขึ้นทะเบียนจากอย.และปฏิบัติตามคู่มือคำแนะนำการใช้งานให้ถูกต้องตามชุดตรวจแต่ละยี่ห้อเพื่อความปลอดภัยและประสิทธิภาพในการตรวจโดยสามารถตรวจสอบชุดตรวจATKที่ได้รับอนุญาตจากอย.ได้ทางเว็บไซต์อย.และก่อนซื้อขอให้ผู้บริโภคสังเกตฉลากภาษาไทยซึ่งจะมีข้อความแสดง“บุคคลทั่วไปสามารถใช้ได้”เพื่อให้ได้รับชุดตรวจที่มีคุณภาพมาตรฐานทั้งนี้ชุดตรวจATKเป็นชุดตรวจคัดกรองเบื้องต้นเหมาะกับผู้ที่มีประวัติความเสี่ยงสูงในการติดเชื้อโควิด-19อย่างไรก็ตามกรณีที่มีเชื้อจำนวนไม่มากหรืออยู่ในช่วงการติดเชื้อระยะแรกผลที่ได้อาจเป็นลบดังนั้นกรณีได้ผลลบแต่มีประวัติความเสี่ยงสูงหรือใกล้ชิดกับผู้ติดเชื้อขอให้มีการเฝ้าระวังตนเองและดำเนินการตรวจซ้ำอีกครั้งใน3-5วัน ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสำนักงานคณะกรรมการอาหารและยา(อย.)สามารถติดตามได้ที่เว็บไซต์www.fda.moph.go.thหรือโทร. 02-590-7000
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
****************
วันอาทิตย์ที่ 22 พฤษภาคม 2565
โฆษกรัฐบาล เผย นายกฯ ห่วงใยชาวบ้านที่ประสบปัญหาอุทกภัย สั่งการทุกหน่วยงานบูรณาการการทำงานให้ความช่วยเหลือทันท่วงที
โฆษกรัฐบาล เผย นายกฯ ห่วงใยชาวบ้านที่ประสบปัญหาอุทกภัย สั่งการทุกหน่วยงานบูรณาการการทำงานให้ความช่วยเหลือทันท่วงที
วันนี้ (22 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยความเดือดร้อนที่อาจเกิดแก่ประชาชนจากกรณีอิทธิพลมรสุมตะวันตกเฉียงใต้ ซึ่งส่งผลให้ฝนฟ้าคะนองกับมีลมแรง และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง ภาคตะวันออก ซึ่งทำให้เกิดอุทกภัยในบางพื้นที่ และได้สั่งการหน่วยงานที่เกี่ยวข้องประเมินสถานการณ์ผลกระทบที่เกิดแก่ประชาชน และให้บูรณาการให้ความช่วยหลืออย่างเต็มที่ทันเวลา
โฆษกประจำสำนักนายกรัฐมนตรีกล่าวว่า จากการรายงานของกระทรวงมหาดไทย อิทธิพลมรสุมตะวันตกเฉียงใต้กำลังแรงปกคลุมประเทศไทย ทะเลอันดามัน และอ่าวไทย ประกอบกับหย่อมความกดอากาศต่ำกำลังแรงบริเวณอ่าวมะตะบันจะเคลื่อนผ่านสาธารณรัฐแห่งสหภาพเมียนมาเข้าสู่ภาคเหนือ และภาคตะวันออกเฉียงเหนือตอนบน ทำให้จะมีฝนฟ้าคะนองกับมีลมแรง และมีฝนตกหนักถึงหนักมากบางแห่งในภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล ส่งผลให้ระหว่างวันที่ 20 – 22 พฤษภาคม 2565 เกิดอุทกภัยในพื้นที่ 7 จังหวัด ได้แก่ เชียงใหม่ เชียงราย ลำพูน ตาก ลำปาง แม่ฮ่องสอน และกาญจนบุรี นั้น นายกรัฐมนตรีติดตามสถานการณ์ สั่งการให้ประเมินสถานการณ์อย่างต่อเนื่อง เชื่อว่าสถานการณ์ในวันนี้จะดีขึ้น โดยได้สั่งการให้ทุกหน่วยงานที่เกี่ยวข้องลงพื้นที่ร่วมกันให้ความช่วยเหลือประชาชนที่ได้รับผลกระทบ
“นายกรัฐมนตรีติดตามความเดือดร้อนของประชาชนในทุกพื้นที่ สั่งการให้ประเมินสถานการณ์อย่างต่อเนื่องเพื่อกำหนดและปรับแผนให้ความช่วยเหลือ ซึ่งวันนี้ประเมินสถานการณ์แล้วพบว่าหากไม่มีฝนตกลงมาต่อเนื่องอีก สถานการณ์จะดีขึ้นตามลำดับ โดยนายกรัฐมนตรีได้สั่งการทุกหน่วยงานที่เกี่ยวข้องบูรณาการการทำงานร่วมกัน สำรวจความเสียหาย และให้การช่วยเหลือผู้ประสบภัยทุกครัวเรือน ตามแต่ความเดือดร้อนที่ได้รับ ดูแลเรื่องการเดินทางเส้นทางการสัญจร รวมทั้งให้เฝ้าระวังและเตรียมรับมือหากเกิดน้ำป่าไหลหลาก”
วันจันทร์ที่ 21 กุมภาพันธ์ 2565
รัฐบาลลดภาษีสรรพสามิตน้ำมันดีเซล 3 บาท/ลิตร นาน 3 เดือน
วันพุธที่ 16 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนของประชาชนโดยเห็นชอบร่างกฎกระทรวงกำหนดพิกัดอัตราภาษีสรรพสามิต เพื่อปรับลดอัตราภาษีสรรพสามิตน้ำมันดีเซล จากเดิม 6.44 บาท เป็น 3.44 บาท สำหรับน้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมไม่เกินร้อยละ 4 จากเดิม 6.44 บาท เหลือ 3.44 บาท ที่ผสม เกินร้อยละ 4 แต่ไม่เกินร้อยละ 7 จากเดิม 5.99 บาท เหลือ 3.22 บาท และที่ผสมเกินร้อยละ 7 แต่ไม่เกินร้อยละ 9 จากเดิม 5.93 บาท เหลือ 3.17 บาท โดยให้มีผลตั้งแต่วันที่กฎกระทรวงใช้บังคับถึงวันที่ 20 พ.ค.65 รวมระยะเวลา 3 เดือน เพื่อให้โครงสร้างราคาขายปลีกน้ำมันดีเซลปรับลดลงประมาณ 3 บาท/ลิตร
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 พฤษภาคม 2565
โฆษกรัฐบาลเผย “นายกฯ” มุ่งขับเคลื่อนเป้าหมายประเทศในการลดก๊าซเรือนกระจก พร้อมขอทุกคนร่วมมือประหยัดพลังงาน-เพิ่มประสิทธิภาพการใช้พลังงานให้มากขึ้น
โฆษกรัฐบาลเผย “นายกฯ” มุ่งขับเคลื่อนเป้าหมายประเทศในการลดก๊าซเรือนกระจก พร้อมขอทุกคนร่วมมือประหยัดพลังงาน-เพิ่มประสิทธิภาพการใช้พลังงานให้มากขึ้น
วันที่ 30 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามผลการดำเนินงานเพื่อขับเคลื่อนประเทศไทยให้สามารถบรรลุเป้าหมายการลดก๊าซเรือนกระจกเดินหน้าไปสู่เป้าหมาย Net-Zero Carbon Emission ของประเทศไทยให้ได้ร้อยละ 40 ภายในปี ค.ศ. 2030 หรือปี พ.ศ. 2573 ตามที่ได้ประกาศเจตนารมณ์ไว้แล้วต่อการประชุม COP26 ซึ่งที่ผ่านมา รัฐบาลได้ปรับโครงสร้างพลังงานลดสัดส่วนการใช้เชื้อเพลิงฟอสซิล ไปสู่การใช้พลังงานหมุนเวียน ที่เป็นมิตรต่อสิ่งแวดล้อม การปรับโครงสร้างกิจการพลังงานเชื้อเพลิงที่ใช้ในโรงไฟฟ้าต่าง ๆ เพื่อรองรับแนวโน้มการเปลี่ยนผ่านด้านพลังงาน รวมถึงขยายแนวคิดการใช้พลังงานหมุนเวียนให้เป็นพลังงานทดแทนในทุกภาคส่วน เพิ่มประสิทธิภาพการใช้พลังงานโดยใช้เทคโนโลยีและนวัตกรรม และผลักดันการใช้รถยนต์พลังงานไฟฟ้า (EV) โดยกำหนดแผนที่จะผลิตรถยนต์ไม่ปล่อยมลพิษร้อยละ 30 ของการผลิตในปี 2573 ทั้งรถยนต์นั่ง รถกระบะ รถจักรยานยนต์ รถบัส และรถบรรทุก ซึ่งมีแผนระยะสั้นและระยะปานกลาง เพื่อเพิ่มความต้องการใช้ยานยนต์ไฟฟ้าในภาพรวม ตลอดจนออกมาตรการสนับสนุนสร้างแรงจูงใจและดึงดูดการลงทุนในอุตสาหกรรมยานยนต์ไฟฟ้าของผู้ประกอบการ นอกจากนี้ ยังมีเป้าหมายพัฒนาโครงสร้างพื้นฐานรองรับยานยนต์ไฟฟ้า การส่งเสริมสถานีอัดประจุยานยนต์ไฟฟ้าสาธารณะแบบ Fast charge และสถานีสับเปลี่ยนแบตเตอรี่สำหรับรถจักรยานยนต์ไฟฟ้า อีกด้วย
โฆษกประจำสำนักนายกรัฐมนตรี กล่าวเพิ่มเติมว่า นอกจากนี้ รัฐบาลยังได้มีนโยบายเพิ่มพื้นที่ป่า และการพัฒนาตลาดซื้อขายคาร์บอน เป็นมาตรการสำคัญที่ช่วยให้ประเทศไทยสามารถเข้าสู่ความเป็นกลางทางคาร์บอน โดยรัฐบาลมีแผนในการเพิ่มพื้นที่ปลูกป่าในประเทศ จากร้อยละ 31.8 เป็นร้อยละ 40 ในปี 2579 เพื่อเพิ่มศักยภาพการดูดซับก๊าซเรือนกระจก ซึ่งเป็นการใช้จุดแข็งของประเทศไทยที่มีความหลากหลายทางชีวภาพ มีพันธุ์พืชที่เหมาะกับการดูดซับก๊าซเรือนกระจกสูงต่อพื้นที่หลายชนิด นอกจากนี้ รัฐบาลได้พัฒนากลไกตลาดคาร์บอนเครดิตในประเทศไทย โดยกำหนดแนวทางและกลไก การบริหารจัดการคาร์บอนเครดิต เพื่อสร้างแรงจูงใจให้กับภาคเอกชนในการลดการปล่อยก๊าซเรือนกระจก ภาคเอกชน ชุมชน และท้องถิ่นก็จะมีรายได้จากการปลูกป่าต้นไม้ ที่เข้าร่วมโครงการซื้อขายคาร์บอนเครดิตต่อไป
“สถานการณ์พลังงานขณะนี้ได้รับผลกระทบจากปัจจัยต่าง ๆ ขอให้ทุกคนร่วมมือกันประหยัดพลังงานควบคู่กับการเพิ่มประสิทธิภาพการใช้พลังงานให้มากขึ้น ทั้งนี้ รัฐบาลเดินหน้าลดความเหลื่อมล้ำในสังคมให้ประชาชนทุกกลุ่มสามารถเข้าถึงสาธารณูปโภคพื้นฐานอย่างเท่าเทียมและทั่วถึง สร้างความมั่นคงระบบไฟฟ้า และบริหารจัดการน้ำในพื้นที่ของประเทศ ซึ่งเป็นการเพิ่มสัดส่วนของการใช้พลังงานทดแทนต่อปริมาณการใช้พลังงานขั้นสุดท้ายของประเทศ โดยนายกรัฐมนตรีเฝ้าติดตามการดำเนินงานเพื่อขับเคลื่อนการสร้างสังคมคาร์บอร์ต่ำและยั่งยืนทุกมิติ ในการลดการปล่อยก๊าซเรือนกระจกและมลพิษ เพื่อให้ประชาชนมีคุณภาพชีวิตที่ดียิ่งขึ้น” โฆษกประจำสำนักนายกรัฐมนตรี ย้ำ
วันพฤหัสบดีที่ 7 ตุลาคม 2564
โฆษกรัฐบาลฯ มั่นใจสถานการณ์น้ำ 64 ไม่ซ้ำรอยปี 54
โฆษกรัฐบาลฯ มั่นใจสถานการณ์น้ำ 64 ไม่ซ้ำรอยปี 54   “นายก ฯ” เดินหน้าบริหารจัดการน้ำ ตาม พ.ร.บ.น้ำฯ – แผนแม่บทน้ำ 20 ปี  เทียบกับอดีตพบตัวเลขสถิติความเสียหายทั้งจากภัยแล้งและอุทกภัยลดลงอย่างชัดเจน
วันนี้ (7 ต.ค. 64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยเฝ้าระวังสถานการณ์น้ำตั้งแต่ต้นปี รวมไปถึงมีวางแผนบริหารจัดการน้ำของประเทศทั้งระบบอย่างต่อเนื่อง เพื่อป้องกันภัยพิบัติจากสถานการณ์อุกทกภัยและปัญหาน้ำแล้งที่เกิดขึ้นในประเทศไทย ส่งผลให้สถิติความเสียหายภัยจากน้ำลดลงอย่างชัดเจน เมื่อเทียบกับปี 2554 มีการประกาศเป็นพื้นที่ภัยพิบัติกรณีฉุกเฉินถึง 65 จังหวัด เสียหาย 69 ล้านไร่ ขณะที่ในปี 2564 ครบรอบ 10 ปี ข้อมูลจากจิสด้าพบว่า ปีนี้น้ำท่วมในพื้นที่ภาคตะวันออกเฉียงเหนือ ภาคกลาง 21 จังหวัด มีพื้นที่เสียหาย 1.33 ล้านไร่ ขณะที่ สถานการณ์อ่างเก็บน้ำขนาดใหญ่ของไทย ปี 2564 ยังมีระดับน้ำน้อย ยังมีพื้นที่เพียงพอรองรับปริมาณน้ำฝนอีกมาก รวมทั้งยังได้มีพัฒนารูปแบบการจัดการน้ำโดยใช้ “พื้นที่ลุ่มต่ำ รับน้ำนอง” เพื่อบรรเทาความเสียหาย ประกอบกับปริมาณฝนที่ตกในพื้นที่กทม.ยังไม่มากทำให้สามารถบริหารจัดการระบายน้ำได้ ประเมินได้ว่ากทม.น้ำจะไม่ท่วมหรือรุนแรงเท่ากับปี 2554 เปรียบเทียบสถานการณ์อุทกภัยในปี 2554 กับ 2564 ปริมาณฝนสะสม (ทั้งประเทศ) ปี 2554 มีปริมาณฝนสะสม 1,948 มม. ขณะที่ปี 2564 (1 ม.ค. - ปัจจุบัน) มีปริมาณ 1,360 มม. น้อยกว่า ปี 2554 อยู่ 588 มม. ปริมาณน้ำใน 4 เขื่อนหลักลุ่มน้ำเจ้าพระยา ปี 2554 รวม 23,605 ล้าน ลบ.ม. คิดเป็น 95% แต่ในปีนี้รวม 11,969 ล้าน ลบ.ม. คิดเป็น 48% ปี ทำให้ปริมาณน้ำรวม 4 เขื่อนน้อยกว่าปี 2554 อยู่ 11,636 ล้าน ลบ.ม. ในส่วนปริมาณน้ำไหลผ่านบริเวณ อ.บางไทร จ.พระนครศรีอยุธยา ปี 2554 อยู่ที่ 3,903 ล้าน ลบ.ม.ปี 2564 มีปริมาณน้ำไหลผ่าน 2,561 ล้าน ลบ.ม. น้อยกว่า ปี 2554 อยู่ 1,342 ลบ.ม./วินาที
นายธนกร กล่าวว่า ขณะเดียวกัน ยังได้มีการจัดทำแผนแม่บทการบริหารจัดการทรัพยากรน้ำ 20 ปี พ.ศ.2561 – 2580 ซึ่งเป็นครั้งแรกที่มีการดำเนินงานจากทุกหน่วยงาน มีผลงานที่เป็นรูปธรรมในช่วงปี 61-64 สามารถขยายเขตประปาเมือง/พื้นที่เศรษฐกิจ 559 แห่ง ปริมาณน้ำใช้ประโยชน์เพิ่มขึ้น 1,203.92 ล้าน ลบ.ม. เขื่อนป้องกันตลิ่ง 59 กม. ฟื้นฟูป่าต้นน้ำ 135,17 ไร่ โครงการจัดทำแผนหลักการบรรเทาอุทกภัยเจ้าพระยาตอนล่าง อาทิ คลองระบายน้ำหลากบางบาล-บางไทร การปรับปรุงระบบชลประทานเดิม การเพิ่มประสิทธิภาพการระบายน้ำแม่น้ำเจ้าพระยา โครงการบริหารจัดการพื้นที่นอกคันกั้นน้ำ เป็นต้น ปัจจุบันขับเคลื่อนแล้ว 32% ซึ่งการดำเนินการแก้ปัญหาน้ำแล้ง-น้ำท่วมแบบบูรณาการอย่างเป็นรูปธรรม ตลอดระยะเวลา 7 ปี ที่ผ่านมามีความก้าวหน้าโดยลำดับ ซึ่งส่งผลให้สถิติความเสียหายภัยจากน้ำลดลงอย่างชัดเจน เช่น ในปี 2562 ซึ่งเป็นปีที่แล้งรุนแรงรองจากปี 2558 มีประกาศภัยแล้งเพียง 30 จังหวัด และในปี 2563/64 มีการประกาศภัยแล้งเพียง 2 จังหวัด ทั้งนี้ยืนยันรัฐบาลดำเนินงานอย่างจริงจังในการปรับปรุงและพัฒนาการบริหารจัดการน้ำของประเทศให้เกิดความมั่นคงและยั่งยืน ควบคู่กับการให้ความสำคัญการใช้งบประมาณอย่างมีประสิทธิภาพและเกิดความคุ้มค่าสูงสุดต่อประชาชนและประเทศชาติ มีความโปรงใส เป็นธรรม ตรวจสอบได้ โดยปีงบประมาณ 2565 ยังได้มีการตรวจสอบความพร้อมและความซ้ำซ้อนของแผนงานด้านน้ำ ได้กว่า 60,000 ล้านบาทด้วย
*****************
กลุ่มประชาสัมพันธ์และเผยแพร่ สำนักโฆษก
วันพุธที่ 4 สิงหาคม 2564
ปลัด สธ. ลงพื้นที่ตรวจเชื้อเชิงรุก ชุมชนริมทางรถไฟมักกะสัน
ปลัดกระทรวงสาธารณสุข ลงพื้นที่พร้อมทีมปฏิบัติการเชิงรุก CCR Team ภูมิภาคจากโรงพยาบาลจะนะ จังหวัดสงขลา และโรงพยาบาลมหาสารคาม ที่ชุมชนริมทางรถไฟมักกะสัน กทม. ตั้งเป้าตรวจหาเชื้อเพิ่มอีก 1,000 คน หากพบติดเชื้อนำเข้าระบบดูแลรักษาที่บ้าน
ปลัดกระทรวงสาธารณสุข ลงพื้นที่พร้อมทีมปฏิบัติการเชิงรุกCCR Teamภูมิภาคจากโรงพยาบาลจะนะจังหวัดสงขลา และโรงพยาบาลมหาสารคาม ที่ชุมชนริมทางรถไฟมักกะสัน กทม. ตั้งเป้าตรวจหาเชื้อเพิ่มอีก 1,000 คนหากพบติดเชื้อนำเข้าระบบดูแลรักษาที่บ้าน และจ่ายยาฟาวิพิราเวียร์ให้ผู้สูงอายุ ผู้ป่วย 7 กลุ่มโรคเรื้อรังทันทีลดป่วยหนัก ลดเสียชีวิต
วันนี้ (4 สิงหาคม 2564) ที่ชุมชนริมทางรถไฟมักกะสัน กทม. นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ กระทรวงสาธารณสุข ได้นำหน่วยCCR Team โดยบุคลากรสาธารณสุขจิตอาสาจากโรงพยาบาลจะนะ จังหวัดสงขลา จำนวน 9 คน และสำนักงานสาธารณสุขจังหวัดมหาสารคาม จำนวน 6 คน นำโดยนายแพทย์สุภัทร ฮาสุวรรณกิจ ผู้อำนวยการโรงพยาบาลจะนะและประธานชมรมแพทย์ชนบท ลงพื้นที่ชุมชนริมทางรถไฟมักกะสัน เพื่อตรวจคัดกรองหาผู้ติดเชื้อในชุมชนด้วยชุดตรวจ Antigen Test Kit (ATK) ซึ่งเมื่อสัปดาห์ที่ผ่านมาตรวจไปแล้ว 600 ราย พบผู้ติดเชื้อ 130 ราย คิดเป็นร้อยละ 20 วันนี้ตั้งเป้าตรวจเพิ่มอีก 1,000 ราย ซึ่งปฏิบัติการเชิงรุกของ CCR Team ชุดนี้จะเข้ามาช่วยควบคุมสถานการณ์ การระบาดในพื้นที่ กทม. แยกผู้ติดเชื้อในชุมชน ไม่ให้เกิดการแพร่เชื้อต่อ ซึ่งหากพบผู้ติดเชื้อจะส่งเข้าระบบดูแลรักษาที่บ้าน Home Isolation ตามเกณฑ์ของสำนักงานหลักประกันสุขภาพแห่งชาติ หากเป็นผู้ป่วยสูงอายุหรือ7 กลุ่มโรคเรื้อรัง จะจ่ายยาฟาวิพิราเวียร์ให้ทันที เพื่อลดความรุนแรง ลดการเสียชีวิต รวมถึงจ่ายยาที่มีความจำเป็นอื่นๆเช่น ยาฟ้าทะลายโจร ส่วนการดูแลผู้ติดเชื้อหลังจากนี้จะมีศูนย์บริการสาธารณสุข กทม. และคลินิกชุมชนอบอุ่น เป็นผู้ดูแลติดตามอาการ
นายแพทย์เกียรติภูมิกล่าวต่อว่า การควบคุมโรคในชุมชนใหญ่จะใช้ชุดตรวจATK ทำให้คัดกรองได้มากขึ้นและใช้เวลาอันสั้น สำหรับวันนี้ (เวลา 15.00 น.)ตรวจหาเชื้อไปแล้วกว่า 500 ราย พบผู้ติดเชื้อ75 ราย หรือ คิดเป็นร้อยละ15เมื่อมีการคัดแยกผู้ติดเชื้อออกจากชุมชนจะทำให้มีอัตราการติดเชื้อจะลดลงไปได้ ซึ่งคนที่ติดเชื้อจะได้รับการดูแล ส่วนคนที่ไม่ติดเชื้อจะเกิดความปลอดภัยกระทรวงสาธารณสุขพยายามให้ผู้ป่วยโควิด 19 เข้าถึงยาฟาวิพิราเวียร์ให้มากที่สุด ใน 2 เดือนนี้จะมีการสั่งซื้อยาประมาณ80 ล้านเม็ด หากผู้ป่วยไม่มีข้อห้ามใดจะพยายามให้ยาเร็วที่สุดส่วนปัญหาที่ประชาชนติดต่อสายด่วน สปสช. 1330 ไม่ได้ ขณะนี้ได้สั่งการให้ สปสช. ดำเนินการเพิ่มคู่สาย และเพิ่มจำนวนคนรับสายให้มากขึ้น คาดว่าจะดีขึ้นภายใน 1-2 วันนี้
ทั้งนี้ กระทรวงสาธารณสุข ได้ร่วมกับชมรมแพทย์ชนบท จัดหน่วยCCR Team โดยบุคลากรสาธารณสุขจิตอาสาหลายสาขาวิชาชีพในภูมิภาค เช่น แพทย์เวชศาสตร์ครอบครัว พยาบาล เภสัชกร เทคนิคการแพทย์ซึ่งมีความชำนาญในการจัดบริการปฐมภูมิ จำนวน39 ทีมภูธร จากภาคเหนือ 7 ทีม ภาคกลาง 10 ทีม ภาคตะวันออก 2 ทีมภาคตะวันออกเฉียงเหนือ 11 ทีม และภาคใต้ 9 ทีม ร่วมดำเนินการเชิงรุกในพื้นที่ กทม. ระหว่างวันที่ 4-10 สิงหาคมนี้ และคาดว่าจะมีเพิ่มเติมอีกรวมเป็น 40 กว่าทีม สนับสนุนการดำเนินงาน CCR Team ใน กทม.ที่มีประมาณ 200 ทีม
******************************** 4 สิงหาคม 2564
*************************************************
วันอังคารที่ 4 มกราคม 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
ผู้บริหารก.อุตฯถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2565
วันที่ 1 มกราคม พ.ศ.2565 เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัตน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหารระดับสูงกระทรวงอุตสาหกรรม ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2565 ณ ศาลาสหทัยสมาคม พระบรมมหาราชวัง
วันศุกร์ที่ 1 ตุลาคม 2564
ประกาศ ขสมก. ประจำวันที่ 1 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
ประกาศ ขสมก. ประจำวันที่ 1 ตุลาคม 2564​ พบพนักงานติดเชื้อไวรัส COVID-19 จำนวน​ 5 ราย​
1)​ พนักงานเก็บค่าโดยสารรถปรับอากาศ สาย 2 เพศหญิง อายุ 22 ปี
2) พนักงานขับรถโดยสารธรรมดา สาย 82 เพศชาย อายุ 48 ปี
3) พนักงานขับรถโดยสารปรับอากาศ สาย A2 เพศชาย อายุ 58 ปี
4) พนักงานขับรถโดยสารธรรมดา สาย 26 เพศชาย อายุ 56 ปี
5) พนักงานขับรถโดยสารธรรมดา สาย 156 เพศชาย อายุ 59 ปี
วันศุกร์ที่ 7 มกราคม 2565
PM hands down policy to promote Thailand as world sports destination
PM hands down policy to promote Thailand as world sports destination
December 7, 2022,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chahanded down a policy to promote “Soft power”through sports to build upontourism promotion. Focus will be made to promote Thailand as world sports destination.
Thailand,throughMinistry of Tourism and Sports,is scheduled tohost Water Jet World Grand Prix (WGP)#1during January 12-16, 2022 in Pattaya, Chonburi. Thejet ski competitionwill be participated by the highest number of athletes since 2018, and is part of theWGP#1World Series2021-2022. The event will be broadcasted in 90 countries across the globe.
According to the Government Spokesperson,promotion of soft power and sports industryisthe Government’simportantpolicytoincrease economic value. The aim is to push forward Thailand to become theworldsports destinationunder the strictest COVID-19 preventive measure.
วันอาทิตย์ที่ 15 พฤษภาคม 2565
ธอส. ลดดอกเบี้ยและเงินงวด 24 งวด ช่วยลูกค้าสถานะ NPL ประกาศมาตรการ 20 [M 20] ผ่อนเริ่มต้นแค่พันเดียว!!
ธอส.ช่วยเหลือลูกหนี้สถานะ NPL ที่ยังได้รับผลกระทบด้านรายได้จากปัญหา COVID-19 ให้ใช้อัตราดอกเบี้ยพิเศษและเงินงวดผ่อนชำระต่ำเป็นระยะเวลา 24 งวด ผ่อนเริ่มต้นเดือนที่ 1-3 เพียง 1,000 บาท ดอกเบี้ย 0% ต่อปี (ตัดชำระเงินต้นทั้งหมด)
ธนาคารอาคารสงเคราะห์ (ธอส.) ช่วยเหลือลูกหนี้สถานะ NPL ที่ยังได้รับผลกระทบด้านรายได้จากปัญหา COVID-19 ให้ใช้อัตราดอกเบี้ยพิเศษและเงินงวดผ่อนชำระต่ำเป็นระยะเวลา 24 งวด ผ่อนเริ่มต้นเดือนที่ 1-3 เพียง 1,000 บาท ดอกเบี้ย 0% ต่อปี (ตัดชำระเงินต้นทั้งหมด) ลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 16 พฤษภาคม 2565 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการลดค่าใช้จ่ายในการผ่อนชำระให้กับลูกค้ากลุ่มเปราะบางทางด้านรายได้ที่มีสถานะเป็น NPL และยังคงได้รับผลกระทบจากสถานการณ์ COVID-19 ธอส. จึงได้จัดทำ มาตรการที่ 20 [M 20] สำหรับช่วยเหลือลูกค้าสถานะ NPL ให้สามารถใช้อัตราดอกเบี้ยพิเศษและเงินงวดผ่อนชำระต่ำเป็นระยะเวลา 24 งวด แบ่งเป็น เดือนที่ 1-3 ผ่อนชำระเพียงงวดละ 1,000 บาท คิดดอกเบี้ยเท่ากับ 0% ต่อปี (ตัดชำระเงินต้นทั้งหมด) เดือนที่ 4-6 คิดเงินงวดจากอัตราดอกเบี้ย 1.99% ต่อปี (กรณีเงินต้นคงเหลือ 1 ล้านบาท เงินงวด = 1,800 บาท) เดือนที่ 7-12 คิดเงินงวดจากอัตราดอกเบี้ย 3.90% ต่อปี (กรณีเงินต้นคงเหลือ 1 ล้านบาท เงินงวด = 3,500 บาท) และเดือนที่ 13- 24 คิดเงินงวดจากอัตราดอกเบี้ย MRR-2% ต่อปี (กรณีเงินต้นคงเหลือ 1 ล้านบาท เงินงวด = 3,700 บาท) (ปัจจุบันอัตราดอกเบี้ย MRR ธอส. = 6.150% ต่อปี) กรณีลูกค้าชำระเงินงวดเกินกว่าจำนวนที่ธนาคารกำหนดจะไปตัดดอกเบี้ยค้างชำระของลูกค้าต่อไป (ถ้ามี)
สำหรับลูกค้าที่มีสิทธิ์เข้ามาตรการ M 20 คือ ลูกค้าที่กู้เงินกับธนาคารมาแล้วไม่น้อยกว่า 2 ปี และมีสถานะ NPL (ค้างชำระเงินงวดติดต่อกันมากกว่า 3 เดือน) หรือ ลูกค้าที่มีสถานะเป็น NPL และอยู่ระหว่างการใช้มาตรการช่วยเหลือของธนาคาร หรืออยู่ระหว่างการปรับโครงสร้างหนี้กับธนาคาร (จะพ้นสิทธิตามมาตรการเดิมเมื่อเปลี่ยนมาใช้มาตรการนี้) และต้องเป็นลูกค้าที่ได้รับผลกระทบด้านรายได้จากการแพร่ระบาดของ COVID-19
ทั้งนี้ ลูกค้าสถานะ NPL สามารถลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 16 พฤษภาคม 2565 เวลา 9.00 น. เป็นต้นไป และส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า เนื่องจากการแพร่ระบาดของ COVID-19 เช่น หนังสือรับรองการลดวัน/เวลา/เงินเดือน/ค่าจ้าง หรือถูกเลิกจ้างจากหน่วยงานต้นสังกัด/นายจ้าง เป็นต้น ให้ธนาคารพิจารณาด้วยการ Upload ผ่านทาง Application : GHB ALL กรณีที่ลูกค้าไม่มีสมาร์ทโฟนสามารถกรอกข้อมูลเพื่อลงทะเบียนแจ้งความประสงค์ได้ที่ www.ghbank.co.th สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
วันพฤหัสบดีที่ 11 พฤศจิกายน 2564
รัฐบาล ชู “โคก หนอง นา โมเดล” สร้างงานสร้างรายได้ให้ชุมชน
....
รัฐบาลขับเคลื่อน “โคก หนอง นา โมเดล” สร้างงานสร้างรายได้แก่ เกษตรกร บัณฑิตจบใหม่ แรงงานที่อพยพกลับท้องถิ่น และชุมชนที่ได้รับผลกระทบจากโควิด-19 โดยดำเนินการแล้วใน 73 จว. 566 อำเภอ 22,773 หมู่บ้าน ประกอบด้วย การฝึกอบรมทักษะกสิกรรม สร้างพื้นที่เรียนรู้ชุมชนต้นแบบ สร้างงานสร้างรายได้รายเดือน กระตุ้นการบริโภค บูรณาการร่วมพัฒนาพื้นที่ระดับตำบลสร้างมาตรฐานผลผลิตและการตลาด และพัฒนาระบบดิจิทัลรองรับ Local Economy
.
“โคก หนอง นา โมเดล” เป็นการประยุกต์ใช้หลักทฤษฎีใหม่ของในหลวงรัชกาลที่ 9 และน้อมนำพระปฐมบรมราชโองการของในหลวงรัชกาลที่ 10 สืบสาน รักษา ต่อยอด สู่การออกแบบพื้นที่ทำการเกษตรอย่างยั่งยืน โดยเน้นแหล่งน้ำเพื่อใช้ในการเกษตร สร้างสมดุลระบบนิเวศ และใช้ประโยชน์พื้นที่ให้เกิดประสิทธิภาพสูงสุด ซึ่งนายกรัฐมนตรีได้กำชับให้ดำเนินการอย่างโปร่งใส ตรวจสอบได้ เพื่อให้เกิดประโยชน์ต่อประชาชนอย่างแท้จริง
.
อ่านเพิ่มเติม คลิกhttps://www.thaigov.go.th/news/contents/details/48014
#ไทยคู่ฟ้า#ร่วมต้านโควิด19
-------------------
วันศุกร์ที่ 12 สิงหาคม 2565
​รองโฆษกฯ รัชดา เตือนประชาชนอย่าหลงเชื่อเว็บราชการปลอม ระวัง!ถูกล้วงข้อมูลการเงิน ผู้เสียหายแจ้งความออนไลน์ได้
​รองโฆษกฯ รัชดา เตือนประชาชนอย่าหลงเชื่อเว็บราชการปลอม ระวัง!ถูกล้วงข้อมูลการเงิน ผู้เสียหายแจ้งความออนไลน์ได้
วันนี้ (12 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ขณะนี้มีกลุ่มมิจฉาชีพสร้างเว็บไซต์หน่วยงานรัฐ “ระดับกรม”ปลอมเพื่อขโมยข้อมูลหรือดักข้อมูลจากประชาชน แล้วโทรไปหลอกให้โอนเงินและอาจถึงขั้นเข้าทำธุรกรรมในมือถือทั้งหมดแทนเจ้าของ ซึ่งทางเจ้าหน้าที่ที่เกี่ยวข้องได้เข้าทำการปิดกั้นการเข้าถึงเว็บไซต์ปลอมแล้ว อย่างไรก็ตาม เพื่อเป็นการป้องกันไม่ให้ตกเป็นเหยื่ออาชญากรรมออนไลน์ จึงขอเตือนประชาชนให้สังเกตชื่อเว็บไซต์ (URL) ให้ดี โดยเว็บไซต์ของกระทรวงและกรมต่างๆ จะลงท้ายด้วย “.go.th” ไม่ใช่ “.com”
ตัวอย่างเช่น
กรมสรรพากรแจ้งเตือนเว็บไซต์ปลอม ใช้ชื่อ URL ว่า https://afdw7.com และมีปุ่ม “คลิกเพื่อดาวน์โหลด” แตกต่างจากเว็บไซต์จริงของกรมสรรพากร ที่ใช้ชื่อว่า www.rd.go.th
กรมสอบสวนคดีพิเศษแจ้งเตือนเว็บไซต์ปลอม ใช้ชื่อ URL ว่า www. dsi-th.com และหลอกให้ติดตั้งแอปพลิเคชันที่ชื่อ “DSI ระบบรักษาความปลอดภัย" แล้วให้กรอกข้อมูลส่วนตัว รับรหัส OTP ผ่านมือถือ โดยโปรแกรม/แอปนี้จะดักข้อมูลและส่งต่อไปยังมิจฉาชีพ ทำให้สามารถเข้าทำธุรกรรมในมือถือทั้งหมดแทนเจ้าของได้ ซึ่งเว็บไซต์จริง ชื่อว่า www.dsi.go.th
ประชาชนที่เป็นผู้เสียหายถูกหลอกลวงออนไลน์ทางด้านการเงินสามารถแจ้งความผ่านเว็บไซต์ thaipoliceonline.com สำนักงานตำรวจแห่งชาติ โดยศูนย์รับแจ้งความออนไลน์อาชญากรรมทางเทคโนโลยี จะทำหน้าที่เป็นตัวกลางประสานไปยังโรงพัก พร้อมประสานอายัดบัญชีกับธนาคารทันที หากมีผู้เสียหายหลายราย จะส่งต่อให้ตำรวจไซเบอร์จัดการต่อไป
นางสาวรัชดา ยังกล่าวด้วยว่า คดีอาชญากรรมทางเทคโนโลยีในลักษณะอื่น ก็สามารถแจ้งความผ่านทางออนไลน์ได้เช่นกัน กล่าวคือ การจำหน่ายสิ่งของผิดกฎหมาย หรือหลอกลวงจำหน่ายสินค้าออนไลน์ การเผยแพร่ข่าวปลอมและความผิดตามพ.ร.บ.คอมพิวเตอร์ การล่วงละเมิดทางเพศต่อเด็กหรือสตรีทางอินเทอร์เน็ต และการค้ามนุษย์ การพนันออนไลน์ อาชญากรรมข้ามชาติ ซึ่งประชาชนสามารถปรึกษาหรือขอคำแนะนำได้ที่ หมายเลขโทรศัพท์ 1441 หรือ โทร. 08-1866-3000 ตลอด 24 ชั่วโมง
....................
วันพุธที่ 6 ตุลาคม 2564
รมว.กก. นำทีมร่วมโครงการเที่ยวบินพิเศษฯ
กระตุ้นการเดินทางในประเทศ เส้นทางเชียงใหม่-ลำพูน
เช้าวันนี้ (6 ตุลาคม 2564 ) กระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) ร่วมกับสายการบินไทยแอร์เอเชีย จัดกิจกรรม “โครงการเที่ยวบินพิเศษเพื่อสร้างความเชื่อมั่นและกระตุ้นการท่องเที่ยวภายในประเทศ” โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นำคณะผู้บริหารทั้งภาครัฐและภาคเอกชน ได้แก่ ผู้ช่วยรัฐมนตรีประจำกระทรวงสาธารณสุข ผู้ว่าราชการจังหวัดเชียงใหม่ รองผู้ว่าการด้านตลาดในประเทศ ททท. รองผู้อำนวยการสำนักงานการบินพลเรือนแห่งประเทศไทย ประธานเจ้าหน้าที่บริหาร สายการบินไทยแอร์เอเชีย รองประธานหอการค้าไทย
และสภาหอการค้าแห่งประเทศไทย และรองประธานสภาอุตสาหกรรมท่องเที่ยวแห่งประเทศไทย พร้อมด้วยคณะสื่อมวลชนกว่า 30 ราย ร่วมเดินทาง ณ จังหวัดเชียงใหม่ - ลำพูน
“โครงการเที่ยวบินพิเศษเพื่อสร้างความเชื่อมั่นและกระตุ้นการท่องเที่ยวภายในประเทศ” นี้ ดำเนินการตามนโยบายเปิดประเทศ 120 วัน เพื่อรองรับการท่องเที่ยวของรัฐบาล แบบ Step-by-Step หลังจากที่สามารถเปิดพื้นที่ท่องเที่ยวระยะที่ 1 ในจังหวัดภูเก็ต เกาะสมุย จังหวัดกระบี่ และจังหวัดพังงา จากนี้ ททท. ขับเคลื่อนนโยบายการเปิดประเทศเพื่อการท่องเที่ยวเพิ่มเติมระยะที่ 2 ตามประกาศศูนย์ปฏิบัติการศูนย์บริหารสถานการณ์โควิด -19 (ศปก. ศบค.) ตั้งแต่วันที่ 1 ตุลาคม 2564 ที่ผ่านมา ครอบคลุมพื้นที่ 5 จังหวัดประกอบด้วย กรุงเทพฯ จังหวัดเชียงใหม่ (อ.เมือง อ.แม่ริม อ.แม่แตง อ.ดอยเต่า) จังหวัดประจวบคีรีขันธ์ (อ.หัวหิน) จังหวัดเพชรบุรี (อ.ชะอำ) และจังหวัดชลบุรี (เมืองพัทยา อ.บางละมุง อ.สัตหีบ) การเดินทางไปยังจังหวัดเชียงใหม่-ลำพูน ในครั้งนี้ เป็นการสร้างความเชื่อมั่นและเตรียมความพร้อมของผู้ประกอบการ อาทิ การบริการตามมาตรฐานสาธารณสุขของสายการบิน การรักษาความปลอดภัยและสุขอนามัยของโรงแรมที่พัก ร้านค้า ร้านอาหาร สปา แหล่งท่องเที่ยว ตลอดทั้งขนส่งสาธารณะในแหล่งท่องเที่ยว ตามมาตรการ Amazing Thailand Safety & Health Administration : SHA และ SHA Plus เพื่อกระตุ้นให้นักท่องเที่ยวชาวไทยเกิดความมั่นใจในการวางแผนการเดินทางท่องเที่ยวในช่วงฤดูกาลท่องเที่ยวไตรมาส 4 (ตุลาคม-ธันวาคม) ปี 2564 นี้
สำหรับแนวโน้มการเดินทางของนักท่องเที่ยวชาวไทย จากผลการวิจัยของโครงการศึกษาแนวโน้มพฤติกรรมนักท่องเที่ยวชาวไทยจากสถานการณ์โควิด-19 ของ ททท. พบว่า นักท่องเที่ยวชาวไทยกว่าร้อยละ 43.7 โดยเฉพาะกลุ่มคนกรุงเทพฯ มีการวางแผนการเดินทางในช่วงปลายปี 2564 ซึ่งเป็นกลุ่มคู่รัก กลุ่มเพื่อน และกลุ่มครอบครัว ที่ต้องการพักผ่อน และหลีกหนีจากสถานการณ์ปัจจุบัน โดยต้องการเปลี่ยนที่พัก (Staycation) หรือแสวงหาที่พักที่สามารถทำงานได้โดยสะดวก (Workation) ปี 2564 ททท. ตั้งเป้ารายได้รวมจากการท่องเที่ยวทั้งตลาดในและต่างประเทศที่ 850,000 ล้านบาท แบ่งเป็นจากนักท่องเที่ยวต่างชาติ 300,000 ล้านบาท ส่วนนักท่องเที่ยวไทย 550,000 ล้านบาท ซึ่งคาดว่าโครงการเราเที่ยวด้วยกันและโครงการทัวร์เที่ยวไทย จะสามารถกระตุ้นการเดินทางได้เป็นอย่างดี
วันจันทร์ที่ 24 มกราคม 2565
ครม.อนุมัติหลักการให้กิจการหนังสือพิมพ์ นิตยสาร หรือตำราเรียนที่อยู่ในรูปของข้อมูลอิเล็กทรอนิกส์ผ่านระบบอินเตอร์เน็ตมีสิทธิขอจดทะเบียนและเสียภาษีมูลค่าเพิ่มได้
ครม.อนุมัติหลักการให้กิจการหนังสือพิมพ์ นิตยสาร หรือตำราเรียนที่อยู่ในรูปของข้อมูลอิเล็กทรอนิกส์ผ่านระบบอินเตอร์เน็ตมีสิทธิขอจดทะเบียนและเสียภาษีมูลค่าเพิ่มได้ สร้างความเท่าเทียมการเสียภาษีกับผู้ประกอบการในรูปแบบกระดาษ
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการกำหนดให้กิจการที่ได้รับยกเว้นภาษีมูลค่าเพิ่มเสียภาษีมูลค่าเพิ่มได้ (ฉบับที่..) พ.ศ. .... ซึ่งมีสาระสำคัญเป็นการกำหนดให้กิจการให้บริการหนังสือพิมพ์ นิตยสาร หรือตำราเรียนที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ตมีสิทธิแจ้งต่ออธิบดีกรมสรรพากรเพื่อขอจดทะเบียนและเสียภาษีมูลค่าเพิ่มได้ เพื่อให้เป็นไปในเกณฑ์เดียวกับกับกิจการหนังสือพิมพ์ นิตยสาร หรือตำราเรียนที่อยู่ในรูปของกระดาษ
ทั้งนี้ ในปัจจุบันกิจการหนังสือพิมพ์ นิตยสาร หรือตำราเรียนทั้งในรูปแบบกระดาษและบริการในรูปของข้อมูลอิเล็กทรอนิกส์ผ่านระบบอินเตอร์เน็ตเป็นกิจการที่ได้รับยกเว้นภาษีมูลค่าเพิ่ม (VAT) แต่มีข้อแตกต่างคือ ผู้ให้บริการในรูปของข้อมูลอิเล็กทรอนิกส์ฯ ไม่มีสิทธิแจ้งต่ออธิบดีกรมสรรพากรเพื่อขอจดทะเบียนภาษีมูลค่าเพิ่มได้ เนื่องจากไม่มีกฎหมายกำหนดให้ทำได้ ดังนั้น การให้สิทธิแก่ผู้ให้บริการในรูปของข้อมูลอิเล็กทรอนิกส์ฯ จึงเป็นการสร้างความเท่าเทียมในการเสียภาษีระหว่างผู้ประกอบการซึ่งประกอบธุรกิจเดียวกันแต่ช่องทางแตกต่างกัน
น.ส.ไตรศุลี กล่าวว่า การเป็นธุรกิจที่สามารถจดทะเบียนเสียภาษีมูลค่าเพิ่มได้นี้ จะทำให้ผู้ประกอบการมีโอกาสทางธุรกิจมากยิ่งขึ้น ทั้งโอกาสในการนำค่าใช้จ่ายต่าง ๆ ที่เกิดขึ้นในการประกอบธุรกิจมาขอคืนภาษีซื้อได้ ช่วยลดต้นทุนในการประกอบการลง ธุรกิจมีความน่าเชื่อมากขึ้น เพิ่มโอกาสในการขยายธุรกิจเนื่องจากสามารถออกใบกำกับภาษีให้แก่ผู้ซื้อได้
ทั้งนี้ กระทรวงการคลังได้พิจารณาการสูญเสียรายได้และประโยชน์ที่คาดว่าจะได้รับแล้ว ระบุว่าไม่ส่งผลกระทบต่อการจัดเก็บรายได้ของรัฐ เนื่องจากเป็นการกำหนดให้ผู้ให้บริการซึ่งได้รับการยกเว้นภาษีมูลค่าเพิ่มอยู่แล้วมีสิทธิขอจดทะเบียนภาษีมูลค่าเพิ่มได้ ไม่ใช่อัตราการลดภาษีหรือยกเว้นภาษี จึงไม่ก่อให้เกิดการสูญเสียรายได้ของรัฐแต่อย่างใด
วันจันทร์ที่ 15 สิงหาคม 2565
​PM chairs auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022
​PM chairs auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022
The Government organized auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022.
August 12, 2022, at 0815hrs, at Bhakdi Bodin Building, Government House, Prime Minister Gen. Prayut Chan-o-cha, together with Mrs. Naraporn Chan-o-cha, spouse, presided over the auspicious ceremony of 5 religions to commemorate Her Majesty Queen Sirikit the Queen Mother’s 90th birthday anniversary on August 12, 2022. Participating in the ceremony were religious leaders and representatives, Speaker of the House, President of the Senate, President of the Supreme Court, presidents of organizations under the Constitution and spouses, members of the cabinet and spouses, Prime Minister’s Secretary-General, Bangkok Governor, heads of military and police, heads of government agencies, Bangkok permanent secretary, and the people sector.
Upon arrival, the Prime Minister paid homage to Her Majesty Queen Sirikit the Queen Mother’s portrait by offering traditional cone-shaped floral receptacles. Auspicious ceremony of the 5 religions, then, began with the Buddhist rite chanting ceremony by 10 Buddhist monks, followed by the Du'a prayer (Islamism); prayers from Catholic Bishops' Conference of Thailand (Roman Catholicism); Brahmin prayers (Hinduism), and the Ardas prayer (Sikhism).
The Prime Minister, then, presented souvenirs to religious leaders and representatives, paid homage to the Tri-Ratna, and bowed before Her Majesty Queen Sirikit the Queen Mother’s portrait to end the ceremony.
วันอังคารที่ 22 มิถุนายน 2564
ออมสิน รับมอบนโยบายรัฐบาล พักหนี้ให้ SMEs ท่องเที่ยวทั้งเงินต้นและดอกเบี้ย นาน 6 เดือน โรงแรม-รีสอร์ต-เกสต์เฮาส์-เซอร์วิสอพาร์ตเมนท์ แจ้งเข้าร่วมมาตรการได้ถึง 23 ก.ค. นี้
มาตรการยกเว้นการชำระเงินต้นและดอกเบี้ย ทำให้เงินงวดเป็นศูนย์เป็นระยะเวลา 6 เดือน มีผลตั้งแต่งวดเดือน ก.ค.-ธ.ค.2564 โดยให้สิทธิ์แก่ผู้ประกอบการ SMEs ธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์ ที่มีวงเงินสินเชื่อรวมไม่เกิน 250 ล้านบาท
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลและกระทรวงการคลังมอบหมายธนาคารออมสินออกมาตรการช่วยเหลือธุรกิจท่องเที่ยว โดยเฉพาะผู้ประกอบการ SMEs ธุรกิจโรงแรมและที่พัก ที่ขณะนี้ต้องประสบภาวะยากลำบาก ขาดรายได้หล่อเลี้ยงธุรกิจ และไม่สามารถชำระหนี้ได้ ล่าสุดธนาคารออมสินจึงออกมาตรการยกเว้นการชำระเงินต้นและดอกเบี้ย เป็นระยะเวลา 6 เดือน แก่ผู้ประกอบการ SMEs โรงแรม รีสอร์ต เกสต์เฮาส์ และเซอร์วิสอพาร์ตเมนท์ มีเป้าหมายเพื่อช่วยลดภาระค่าใช้จ่ายแก่ผู้ประกอบการให้สามารถประคับประคองธุรกิจจนกว่าสถานการณ์การแพร่ระบาดของ COVID-19 จะคลี่คลาย และกิจการกลับมามีรายได้อีกครั้ง
ทั้งนี้ มาตรการยกเว้นการชำระเงินต้นและดอกเบี้ย ทำให้เงินงวดเป็นศูนย์ เป็นระยะเวลา 6 เดือน มีผลตั้งแต่งวดเดือนกรกฎาคม - เดือนธันวาคม 2564 โดยให้สิทธิ์แก่ผู้ประกอบการ SMEs ธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์ ที่มีวงเงินสินเชื่อรวมไม่เกิน 250 ล้านบาท และมีหนี้ค้างชำระไม่เกิน 90 วัน สามารถแจ้งความประสงค์เข้าร่วมมาตรการได้ตั้งแต่บัดนี้ ที่สาขาธนาคารออมสิน หรือศูนย์สินเชื่อธุรกิจลูกค้า SMEs ที่ได้ติดต่อขอสินเชื่อไว้ หมดเขตแจ้งความประสงค์วันที่ 23 กรกฎาคม 2564
อนึ่ง นอกเหนือจากความช่วยเหลือตามมาตรการลดภาระค่าใช้จ่ายแล้ว ที่ผ่านมาธนาคารออมสินได้จัดทำมาตรการเสริมสภาพคล่องโดยการให้สินเชื่อเงื่อนไขผ่อนปรน แก่ผู้ประกอบการ SMEs ธุรกิจท่องเที่ยวอีกหลายมาตรการ โดยปัจจุบันมี 2 มาตรการที่ยังคงเปิดรับลงทะเบียน ได้แก่ มาตรการสินเชื่อดอกเบี้ยต่ำ ไม่ต้องมีหลักทรัพย์ค้ำประกัน วงเงินให้กู้สูงสุดรายละ 500,000 บาท และ มาตรการสินเชื่อ SMEs มีที่ มีเงิน สำหรับธุรกิจท่องเที่ยว ใช้ที่ดินเป็นหลักประกัน อัตราดอกเบี้ยปีแรก 0.1% วงเงินให้กู้สูงสุดสำหรับบุคคลธรรมดารายละไม่เกิน 10 ล้านบาท สำหรับนิติบุคคลรายละไม่เกิน 50 ล้านบาท ทั้งนี้ ผู้ประกอบการที่สนใจสามารถยื่นขอกู้ได้ โดยลงทะเบียนผ่านเว็บไซต์ธนาคารออมสิน www.gsb.or.th หรือติดต่อที่ธนาคารออมสินทุกสาขาทั่วประเทศ.
วันจันทร์ที่ 25 เมษายน 2565
ร่วมอวยพรออนไลน์ เนื่องในวันสถาปนากระทรวงอุตสาหกรรม ครบรอบ 80 ปี
ร่วมอวยพรออนไลน์ ⚜️เนื่องในวันสถาปนากระทรวงอุตสาหกรรม ครบรอบ 80 ปี
ขอเรียนเชิญร่วมอวยพรออนไลน์ เนื่องในวันสถาปนากระทรวงอุตสาหกรรม ครบรอบ 80 ปี วันที่ 5 พฤษภาคม 2565
สามารถคลิก https://wishes.industry.go.th/ เพื่อเขียนคำอวยพรได้ที่นี่...
วันเสาร์ที่ 21 พฤษภาคม 2565
รมว. เฮ้ง เตรียมตำแหน่งงานในประเทศ-ต่างประเทศ มากกว่า 2.7 แสนอัตรา รองรับคนหางานผ่านออนไลน์ พร้อมแจง 5 อันดับ อุตสาหกรรม S –Curves ที่มีความต้องการจ้างงานมากที่สุด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พลเอกประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีความห่วงใยนักศึกษาจบใหม่ และคนหางานเป็นอย่างมาก
ได้กำชับกระทรวงแรงงาน เร่งหาตำแหน่งงานให้เพียงพอกับผู้ว่างงาน และนักศึกษาจบใหม่ที่กำลังเข้าสู่ตลาดแรงงาน ซึ่งในเรื่องนี้ตนในฐานะรัฐมนตรีว่าการกระทรวงแรงงาน ไม่เคยนิ่งนอนใจเตรียมตำแหน่งงานในประเทศ 158,503 อัตรา และต่างประเทศ 114,474 อัตรา รวมทั้งสิ้น 272,977 อัตรา ไว้รองรับเบื้องต้นแล้ว โดยต้องการจ้างงานแบบไม่ระบุวุฒิการศึกษา 197,326 อัตรา ระดับปวช.และปวส. 36,771 อัตรา ปริญญาตรี 35,593 อัตรา ปริญญาโทและปริญญาเอก รวม 3,287 อัตรา ซึ่ง 5 จังหวัดที่ต้องการแรงงานมากที่สุด ได้แก่ กรุงเทพมหานคร ปทุมธานี นนทบุรี สมุทรปราการ และระยอง ตามลำดับ
นอกจากนี้ กระทรวงแรงงานยังเตรียมตำแหน่งงาน ในอุตสาหกรรม S-Curve มากกว่า 4 หมื่นอัตรา ตามข้อสั่งการนายกรัฐมนตรี ที่เน้นสร้างความเข้มแข็งของอุตสาหกรรมเดิม (S-Curve) พร้อมกับสร้างอุตสาหกรรมใหม่แห่งอนาคต (New S-Curve) สอดรับกับบริบททางเศรษฐกิจและสังคมที่เปลี่ยนแปลงไป เพื่อทำให้ประเทศไทยสามารถสร้างฐานรายได้และการจ้างงานใหม่ โดยข้อมูล ณ เดือน พ.ค. 2565 พบว่าอุตสาหกรรม S-Curve 5 อันดับแรกที่มีความต้องการมากที่สุดได้แก่ 1.อุตสาหกรรมการแปรรูปอาหาร 2.อุตสาหกรรมยานยนต์ 3.อุตสาหกรรมโลจิสติกส์ 4. อุตสาหกรรมอิเล็กทรอนิกส์ และ 5.อุตสาหกรรมเชื้อเพลิงชีวภาพและเคมีชีวภาพ
ด้านนายไพโรจน์ โชติกเสถียร อธิบดีกรมการจัดหางานกล่าวว่า สำหรับผู้ที่ต้องการมีงานทำ และนายจ้าง/สถานประกอบการที่ต้องการรับสมัครงาน สามารถใช้บริการที่เว็บไซต์ “ไทยมีงานทำ.doe.go.th” หรือแอปพลิเคชัน “ไทยมีงานทำ” โดยคนหางานสามารถค้นหาข้อมูลตำแหน่งงานที่เหมาะสมกับตัวเองมากที่สุด โดย Matching ตำแหน่งงานตามพื้นที่ และ ภูมิลำเนา รวมถึงจับคู่ตำแหน่งงานจากความรู้ ความสามารถ และทักษะที่มีอยู่ และสำหรับนายจ้าง สถานประกอบการ ที่ต้องการช่องทางรับสมัครงาน สามารถลงทะเบียนนายจ้าง เพื่อประกาศตำแหน่งงาน และคัดลอกรายชื่อผู้หางาน โดยไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันพฤหัสบดีที่ 6 มกราคม 2565
นายกฯ มั่นใจ ไทยพร้อมรับมือ “โอมิครอน” อย่างเข้มข้น ยืนยันดูแลผู้ป่วยโควิด-19 ทุกสิทธิ ฟรี
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กำชับให้ทุกฝ่ายเฝ้าระวังและเตรียมพร้อมรับมือสถานการณ์แพร่ระบาดของโรคโควิด-19 โดยเฉพาะเชื้อโอมิครอนอย่างเข้มข้น สำหรับพื้นที่ กทม. ได้เตรียมยา เวชภัณฑ์ เครื่องมือ บุคลากร และสถานที่พร้อมรองรับผู้ป่วยได้ 25,345 เตียง ยืนยันรัฐบาลดูแลผู้ป่วยโควิด-19 ครอบคลุมทุกสิทธิ โดยไม่เสียค่าใช้จ่าย และสามารถเข้ารับการรักษาได้ทั้ง รพ.รัฐ และเอกชน
.
พร้อมขอให้ประชาชนที่ฉีดวัคซีนโควิด-19 ครบ 2 เข็มแล้ว ก่อนวันที่ 1 พ.ย. 64 ไปรับการฉีดบูสเตอร์เข็ม 3 ได้ที่สถานพยาบาลใกล้บ้าน ส่วนเจ้าหน้าที่ด่านหน้าและประชาชนกลุ่มเสี่ยงที่ฉีดเข็ม 3 ไปแล้วเกิน 3 เดือน ให้เข้ารับเข็ม 4 ได้ และขอให้ยังคงป้องกันตนเองอย่างเคร่งครัดตามมาตรการ DMHTTA สวมหน้ากากอนามัย และหมั่นสังเกตอาการตนเอง
.
อ่านเพิ่มเติม คลิก >>https://www.thaigov.go.th/news/contents/details/50254
#ไทยคู่ฟ้า#ร่วมต้านโควิด19
-------------------